Държавен вестник, бр. 27, 2005 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  27
Чл. 74. (1) На всички етапи от пускането на
ГМО на пазара като продукти или съставка на
продукти етикетирането и опаковането им тряб-
ва да съответстват на изискванията в разреше-
нието, издадено от министъра на земеделието
и горите.
(2) На етикета на продукта трябва да бъде
поставена следната минимална информация:
1. търговско наименование на продукта;
2. изразът: “Този продукт съдържа генетич-
но модифицирани организми”;
3. наименованието на ГМО;
4. име, съответно наименование и адрес,
съответно седалище на лицето, което е отго-
ворно за пускането на ГМО на пазара—произ-
водител, вносител или дистрибутор;
5. информация за начина на достъп до регис-
търа по чл. 69.
(3) Разпоредбите на ал. 1 и 2 не се прилагат
за продукти:
1. в които има случайно попаднали или тех-
нически неизбежни следи от ГМО, за които има
издадено разрешение за пускане на пазара, в
количество под минимално допустимото, оп-
ределено с наредбата по чл. 45.
2. предназначени за директна преработка, в
които има случайно попаднали или технически
неизбежни следи от ГМО, за които има издаде-
но разрешение за пускане на пазара, в количес-
тво не по-голямо от 0,5 на сто или в определено
с наредбата по чл. 45 по-малко количество.
(4) На етикета може да се постави в обобщен
вид следната допълнителна информация:
1. описание на употребата на продукта,
включително и описание на разликите в на-
чина на употреба с подобни немодифицирани
продукти;
2. описание на географския регион/региони
и типовете околна среда, където се предвижда
продуктът да бъде използван, и при възмож-
ност степента, в която се предвижда да бъде
използван в съответния регион;
3. мерки, които трябва да се предприемат в
случай на неправилна употреба или несъзна-
телно освобождаване;
4. специфични инструкции за работа и скла-
диране;
5. специфични инструкции за наблюдение и
уведомяване на заявителя по чл. 59, ал. 2 и при
необходимост—на контролните органи, при
настъпване на неблагоприятни последици за
човешкото здраве и околната среда;
6. ограничения на разрешената употреба
на ГМО.
(5) Информацията по ал. 4 се поставя, при
условие че е посочена в заявлението по чл. 60 и
е одобрена от министъра на земеделието и го-
рите с издаденото от него разрешение.
Чл. 75. (1) Министърът на земеделието и го-
рите след съгласуване с министъра на околната
среда и водите може временно да ограничи или
да забрани употребата или продажбата на ГМО
като продукт или като съставка на продукт, за
който има издадено разрешение за пускане на
пазара, когато има основания да се смята, че
този ГМО представлява риск за човешкото здра-
ве и околната среда въз основа на информация,
станала известна след издаване на разрешени-
ето, която се отразява на оценката на риска,
или въз основа на преоценка на съществуваща
информация на базата на нови или допълни-
телни научни знания.
(2) В случаите по ал. 1 Министерството на
земеделието и горите уведомява обществеността
за взетите мерки и мотивите за тях.
(3) Въз основа на информацията по ал. 1
лицето, получило разрешение за пускане на
пазара на ГМО по ал. 1, преразглежда оценката
на риска и я предоставя в Министерството на
земеделието и горите.
(4) Министърът на земеделието и горите въз
основа на становище на комисията може да
поиска допълнителна информация от лицето
по ал. 3, като мотивира писмено искането си.
(5) В 60-дневен срок от предоставяне на пре-
разгледаната оценка на риска министърът на
земеделието и горите:
1. отменя издаденото разрешение, или
2. издава ново разрешение, в което се посоч-
ват новите условия за пускане на пазара, или
3. отменя ограничението или забраната за
употреба или продажба на съответния ГМО.
Чл. 76. Министърът на земеделието и гори-
те отнема разрешението за пускане на ГМО на
пазара при допуснато нарушение на условията,
определени в него.
Чл. 77. Лицата, които пускат на пазара
ГМО като продукти или съставка на продук-
ти, са длъжни да спазват правилата за просле-
дяемост на продуктите, определени с наред-
бата по чл. 45.
Чл. 78. За издаване на разрешенията по този
раздел Министерството на земеделието и гори-
те събира такса.
Раздел IV
Забрани
Чл. 79. (1) Забранява се освобождаването в
околната среда и пускането на пазара на след-
ните ГМО: тютюн, лоза, памук, маслодайна
роза, пшеница и всички зеленчукови и овощни
култури.
(2) Министърът на земеделието и горите
съгласувано с министъра на околната среда и
водите допълва списъка по ал. 1 със заповед,
която се обнародва в “Държавен вестник”.
Чл. 80. Забранява се освобождаването на
ГМО в териториите, включени в Национална-
та екологична мрежа по смисъла на Закона за
биологичното разнообразие, както и в приле-
жащите им територии, обхващащи 30-километ-
ров пояс около тях.
Чл. 81. Забранява се освобождаването в окол-
ната среда и пускането на пазара на ГМО, съ-
държащи маркерни гени за антибиотична ре-
зистентност.